**Maksim Sjarhejevitš Suška** (valkoven. Максім Сяргеевіч Сушко, ven. Максим Сергеевич Сушко, *Maksim Sergejevitš Suško;* s. 10. helmikuuta 1999 Brest, Valko-Venäjä) on valkovenäläinen jääkiekkoilija, joka pelaa NHL-seura Philadelphia Flyersin organisaatiossa. Hän pelannee lähinnä AHL-joukkue Lehigh Valley Phantomsissa. Suška on pelipaikaltaan oikea laitahyökkääjä.

Ura
---

### Seuraura

Suška on H’K Brestin kasvatti. Hän siirtyi kotikaupungistaan H’K Šah’tsjor Salihorskin organisaatioon kaudeksi 2014–2015, jolloin Suška debytoi vain 15-vuotiaana seuran miesten kakkosjoukkueessa Valko-Venäjän toiseksi korkeimmalla sarjatasolla Vyšeišaja ligassa, jossa hän pelasi 20 runkosarjaottelua tehopistein 14+16=30 ja kahdeksan playoff-ottelua tehopistein 3+10=13. Kauden 2017–2018 hän aloitti Dinamo-Raubiši Minskin joukkueessa, mutta Suška kuitenkin palasi Salihorskiin. Yhteensä hän teki Vyšeišaja Ligan runkosarjassa 29 ottelussa tehot 12+28=40, joilla Suška sijoittui pistepörssissä viidenneksi. Hän voitti tehoilla 3+10=13 koko pudotuspelien syöttöpörssin ja jakoi pistepörssin toisen sijan Dinamo-Raubitšin Ihar Martynaun kanssa edellään vain joukkuetoveri Viktar Artjušenka. Suška voitti kauden päätteeksi sarjan mestaruuden.

Dinamo Minsk varasi Suškan ensimmäisellä kierroksella 11. pelaajana KHL:n varaustilaisuudessa 2016. Samana kesänä hänet varasi myös OHL-joukkue Owen Sound Attack 29. pelaajana CHL:n varaustilaisuudessa. Suška siirtyi joukkueeseen kaudeksi 2016–2017, jolloin Suška teki 54 runkosarjaottelussa tehot 17+15=32 ja 17 playoff-ottelussa tehot 3+8=11.

Philadelphia Flyers varasi Suškan neljännellä kierroksella 107. pelaajana NHL:n varaustilaisuudessa 2017. Alkukauden 2017–2018 hän vietti kotimaassaan H’K Šah’tsjor Salihorskin Ekstraliga-joukkueessa, jota Suška edusti Valko-Venäjän Cupissa tehden kolmessa ottelussa kaksi syöttöpistettä. Suškan molemmat syöttöpisteet syntyivät hänen ensimmäisessä pääsarjaottelussaan 19. elokuuta 2017 serbialaista SKHL Crvena zvezdaa vastaan, jolloin Salihorsk voitti ottelun peräti 12–0. OHL-kauden käynnistyttyä hän palasi Owen Sound Attackiin, jossa Suška teki runkosarjassa piste per peli -tahdilla 60 ottelussa tehot 31+29=60. Hän oli joukkueen toiseksi paras maalintekijä Aidan Dudasin kanssa ja sijoittui sisäisessä pistepörssissä neljänneksi. Kymmenessä playoff-ottelussa Suška teki tehot 2+4=6.

Maaliskuussa 2018 Suška teki kolmivuotisen NHL-tulokassopimuksen Philadelphia Flyersin kanssa. Kauden 2018–2019 hän pelasi vielä Owen Sound Attackin OHL-joukkueessa, jonka paras syöttäjä ja kolmanneksi paras pistemies Suška oli tehoilla 18+33=51. Kauden 2019–2020 hän vietti kokonaan AHL-joukkue Lehigh Valley Phantomsissa, jossa tulokaskausi toi 53 runkosarjaottelussa tehot 11+10=21, kunnes koronaviruspandemia keskeytti kauden maaliskuussa 2020.

Heinäkuussa 2020 Philadelphia Flyers lainasi Suškan kaudeksi 2020–2021 kotimaahansa KHL-seura Dinamo Minskiin. Hän teki KHL-debyyttinsä 5. syyskuuta 2020 Barys Nur-Sultania vastaan. Suška sai ottelussa jääaikaa 11.46 minuuttia ja hän keräsi teholukeman –1. KHL-uransa avausmaalin Suška teki kolmannessa ottelussaan 9. syyskuuta 2020 Ak Bars Kazania vastaan. Kaikkiaan hän pelasi alkukaudella 30 runkosarjaottelua tehopistein 2+3=5 ja kaksi Valko-Venäjän Cupin ottelua tehden yhden syöttöpisteen, kunnes Suška palasi Pohjois-Amerikkaan. Tammikuun 2021 harjoitusleirin päätteeksi Flyers lähetti hänet Lehigh Valley Phantomsin AHL-joukkueeseen. Reilua kuukautta myöhemmin helmikuussa Suška nostettiin ensimmäisen kerran Flyersin NHL-joukkueen varamiesten "taksiryhmään". Kolme päivää myöhemmin hän teki NHL-debyyttinsä 18. helmikuuta 2021 New York Rangersia vastaan. Flyersin neljä edellistä ottelua oli siirretty COVID-19-protokollan mukaisesti, joten Suškalle avautui pelipaikka joukkueen kokoonpanosta, kun joukkueesta oli pelaajia sivussa karanteenien vuoksi. Hän sai ottelussa jääaikaa 5.15 minuuttia. Suška pelasi viikon aikana kaksi NHL-ottelua ja hänet siirrettiin kaksi kertaa takaisin "taksiryhmään", kunnes Suška lähetettiin takaisin farmiin.

### Maajoukkueura

Suška edusti Valko-Venäjää MM-kilpailuissa vuonna 2018 sekä IA-divisioonan MM-kilpailuissa vuonna 2019, jolloin hän voitti hopeaa ja oli nostamassa joukkuettaan takaisin pääsarjatasolle. Yhteensä Suška on pelannut 16 A-maaottelua tehden yhden syöttöpisteen. Hän teki A-maajoukkuedebyyttinsä vain 19-vuotiaana Euro Hockey Challengessa 27. huhtikuuta 2018 Žlobinissa Norjaa vastaan. Suška keräsi ottelussa neljä jäähyminuuttia.

Suška pelasi alle 20-vuotiaiden MM-kilpailuissa vuonna 2018, jolloin hän toimi Valko-Venäjän kapteenina. Suška voitti joukkueen sisäisen piste- ja syöttöpörssin tehoilla 2+6=8. Valmennus valitsi hänet Valko-Venäjän turnauksen yhdeksi kolmesta parhaasta pelaajasta. Suška valittiin myös sekä Sveitsiä vastaan pelatun alkulohkon ottelun että toisen Tanskaa vastaan pelatun karsintasarjan ottelun päätteeksi joukkueensa ottelun parhaaksi pelaajaksi. Hän pelasi myös IA-divisioonan MM-kilpailuissa vuosina 2017 ja 2019, joista ensimmäisenä mainittu turnaus päättyi kultaan ja nousuun pääsarjatasolle sekä jälkimmäisenä mainittu turnaus hopeaan. Vuoden 2019 turnauksessa Suška toimi Valko-Venäjän kapteenina. Hän edusti Valko-Venäjän alle 20-vuotiaiden maajoukkuetta myös Junior Club World Cupissa vuonna 2015.

Suška pelasi myös alle 18-vuotiaiden IA-divisioonan MM-kilpailuissa vuonna 2016, jolloin hän voitti kultaan ja oli nostamassa Valko-Venäjää pääsarjatasolle. Suška jakoi tehoilla 2+4=6 joukkueen sisäisen piste- ja syöttöpörssin voiton Uladzislau Martynjukin kanssa.

Muuta
-----

Suškan isoveli Ilja on Valko-Venäjän maajoukkuepuolustaja, joka pelaa H’K Šah’tsjor Salihorskin Ekstraliga-joukkueessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2014–2015 | H’K Šah’tsjor Salihorsk-2 | BLR-2 | 20 | 14 | 16 | 30 | 28 | 8 | 3 | 10 | 13 | 14 |
| 2015–2016 | Dinamo-Raubitši Minsk | BLR-2 | 8 | 3 | 7 | 10 | 8 | – | – | – | – | – | U18d1 A | 5 | 2 | 4 | 6 | 2 |
|  | H’K Šah’tsjor Salihorsk-2 | BLR-2 | 21 | 9 | 21 | 30 | 42 | 16 | 3 | 10 | 13 | 18 |
| 2016–2017 | Owen Sound Attack | OHL | 54 | 17 | 15 | 32 | 24 | 17 | 3 | 8 | 11 | 10 | JMMd1 A | 5 | 1 | 0 | 1 | 0 |
| 2017–2018 | Owen Sound Attack | OHL | 60 | 32 | 29 | 60 | 52 | 10 | 2 | 4 | 6 | 6 | JMM | 6 | 2 | 6 | 8 | 4 |
|  |  |  |  |  |  |  |  |  |  |  |  |  | MM | 6 | 0 | 1 | 1 | 0 |
| 2018–2019 | Owen Sound Attack | OHL | 62 | 18 | 33 | 51 | 44 | 5 | 2 | 2 | 4 | 9 | JMMd1 A | 4 | 1 | 2 | 3 | 8 |
|  |  |  |  |  |  |  |  |  |  |  |  |  | MMd1 A | 5 | 0 | 0 | 0 | 4 |
| 2019–2020 | Lehigh Valley Phantoms | AHL | 53 | 11 | 10 | 21 | 32 | – | – | – | – | – |
| 2020–2021 | Dinamo Minsk | KHL | 30 | 2 | 3 | 5 | 20 | – | – | – | – | – |
|  | Philadelphia Flyers | NHL |  |  |  |  |  |  |  |  |  |  |
|  | Lehigh Valley Phantoms | AHL |  |  |  |  |  |  |  |  |  |  |
| 1 kausi | yhteensä | KHL | 30 | 2 | 3 | 5 | 20 | – | – | – | – | – |
| 1 kausi | yhteensä | AHL | 53 | 11 | 10 | 21 | 32 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Maksim Suška**.
* Maksim Suška The Internet Hockey Databasessa (englanniksi)
* Maksim Suška Eurohockey-sivustolla (englanniksi)
* Maksim Suška *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Maksim Suška *Elite Prospects*. Everysport Media Group AB.  (englanniksi)
2. ↑  Elite Prospects - Belarus Vysshaya Stats 2015-2016 *eliteprospects.com*. Everysport Media Group AB. Viitattu 26.3.2021. (englanniksi)
3. ↑  Elite Prospects - Belarus Vysshaya Stats 2015-2016 *eliteprospects.com*. Everysport Media Group AB. Viitattu 26.3.2021. (englanniksi)
4. ↑  Maksim Suška Eurohockey-sivustolla (englanniksi)
5. ↑  Game detail: 19 Aug 2017, Shakhtar Soligorsk - HK Crvena Zvezda *Eurohockey.com*.  27.8.2017. European Ice Hockey Online AB & eSports.cz s.r.o. Viitattu 26.3.2021. (englanniksi)
6. ↑  Elite Prospects - Owen Sound Attack *eliteprospects.com*. Everysport Media Group AB. Viitattu 26.3.2021. (englanniksi)
7. ↑  Flyers sign RW Maksim Sushko to Entry Level Contract *nhl.com/flyers*.  13.3.2018. Philadelphia Flyers. Viitattu 26.3.2021. (englanniksi)
8. ↑  Elite Prospects - Owen Sound Attack *eliteprospects.com*. Everysport Media Group AB. Viitattu 26.3.2021. (englanniksi)
9. ↑  Достигнута договоренность о подписании контракта с Владиславом Колячонком *hcdinamo.by*.  18.7.2020. хоккейный клуб «Динамо-Минск». Viitattu 26.3.2021. (venäjäksi)
10. ↑  Game summary: Dinamo Mn - Barys *en.khl.ru*.  5.9.2020. KHL. Viitattu 26.3.2021. (englanniksi)
11. ↑  Game summary: Dinamo Mn - Ak Bars *en.khl.ru*.  9.9.2020. KHL. Viitattu 26.3.2021. (englanniksi)
12. ↑  Philadelphia Flyers Twitterissä *twitter.com*.  14.1.2021. Philadelphia Flyers. Viitattu 26.3.2021. (englanniksi)
13. ↑  Philadelphia Flyers - New York Rangers - February 18th, 2021 *NHL.com*.  18.2.2021. National Hockey League. Viitattu 26.3.2021. (englanniksi)
14. ↑  Maksim Sushko Stats, Profile, Bio, Analysis and More *sportsforecaster.com*. XML Team Solutions, LLC. Viitattu 26.3.2021. (englanniksi)[vanhentunut linkki]
15. ↑  Belarus vs Norway - EHC - Euro Hockey Challenge - boxscore *stats.pointstreak.com*.  27.4.2018. Pointstreak Sports Technologies Inc. Viitattu 25.3.2021.
16. ↑  Elite Prospects - Belarus U18 *eliteprospects.com*. Everysport Media Group AB. Viitattu 26.3.2021. (englanniksi)
17. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  5.1.2018. IIHF.  Arkistoitu 6.1.2018. Viitattu 26.3.2021. (englanniksi)
18. ↑  Elite Prospects - Belarus U18 *eliteprospects.com*. Everysport Media Group AB. Viitattu 26.3.2021. (englanniksi)
19. ↑  Ilja Suška *Elite Prospects*. Everysport Media Group AB.  (englanniksi)